 Markuu qarxay dagaalkii labaad ee Adduunka, quwadhii reer Yurub ee gobolkan geeska Afrika iyo Bariga Afrika joogay waxay bilaabeen kala xulufaysi, taasina waxay sababtay in Ciidamadii Taliyaaniga iyo kuwii Ingiriiska ay ku dagaalamaan gobolkan, iyadoo kolkii dambena sanadkii 1941kii laga adkaaday, lagana qabsaday ciidamadii Taliyaaniga Koonfurta iyo galbeedka dhulka Soomaalida, Itoobiya iyo Eritrea. 